CELEX: 62016CN0096
Language: ro
Date: 2016-02-17 00:00:00
Title: Cauza C-96/16: Cerere de decizie preliminară introdusă de Juzgado de Primera Instancia n° 38 de Barcelona (Spania) la 17 februarie 2016 – Banco Santander, S.A./Mahamadou Demba şi Mercedes Godoy Bonet

25.4.2016   
            
            
               RO
            
            
               Jurnalul Oficial al Uniunii Europene
            
            
               C 145/24
            
         Cerere de decizie preliminară introdusă de Juzgado de Primera Instancia no 38 de Barcelona (Spania) la 17 februarie 2016 – Banco Santander, S.A./Mahamadou Demba şi Mercedes Godoy Bonet
   (Cauza C-96/16)
   (2016/C 145/30)
   Limba de procedură: spaniola
   
      Instanța de trimitere
   
   Juzgado de Primera Instancia no 38 de Barcelona
   
      Părțile din procedura principală
   
   
      Reclamantă: Banco Santander, S.A
   
      Pârâţi: Mahamadou Demba y Mercedes Godoy Bonet
   
      Întrebările preliminare
   
   
               1)
            
            
               Practica comercială constând în cesiunea sau în cumpărarea de creanțe, potrivit căreia care consumatorul nu are posibilitatea să își stingă datoria plătind cesionarului prețul creanței, dobânzile, costurile și cheltuielile de judecată este conformă cu dreptul Uniunii și, mai exact, cu articolul 38 din Carta drepturilor fundamentale a Uniunii Europene, cu articol[ul] 2 C din Tratatul de la Lisabona, cu articolul 4 alineatul (2), cu articolul 12 și cu articolul 169 alineatul (1) din Tratatul privind funcționarea Uniunii Europene (1)?
            
         
               2)
            
            
               Practica comercială respectivă, constând în cumpărarea unei datorii a unui consumator la un preț derizoriu, fără consimțământul sau cunoștința acestuia, fără ca această practică să figureze într-o condiție generală sau într-o clauză abuzivă impusă în contract, și fără [a acorda] consumatorului posibilitatea de a participa la tranzacția respectivă prin exercitarea dreptului de retractare este conformă principiilor consacrate de Directiva 93/13/CEE (2) a Consiliului din 5 aprilie 1993 privind clauzele abuzive în contractele încheiate cu consumatorii și, prin extindere, cu principiul efectivității și cu articolul 3 alineatul (1) și articolul 7 alineatul (1) din aceasta?
            
         
               3)
            
            
               Pentru a asigura protecția consumatorilor și a utilizatorilor și respectarea jurisprudenței Curții de punere în aplicare a acesteia, este conformă dreptului Uniunii, Directivei 93/13 și, în special, articolului 6 alineatul (1) și articolului 7 alineatul (1) din aceasta, stabilirea drept criteriu neechivoc ca, în contractele de împrumut fără garanție reală încheiate cu consumatorii, clauza care nu a fost negociată și care stabilește o dobândă de întârziere mai mare cu peste două puncte procentuale decât dobânda remuneratorie convenită să fie considerată abuzivă?
            
         
               4)
            
            
               Pentru a asigura protecția consumatorilor și a utilizatorilor și respectarea jurisprudenței Curții de punere în aplicare a acesteia, este conformă dreptului Uniunii, Directivei 93/13 și, în special, articolului 6 alineatul (1) și articolului 7 alineatul (1) din aceasta, stabilirea consecinței potrivit căreia dobânzile remuneratorii continuă să curgă până la plata integrală a datoriei?
            
         
      (1)  JO 2000, C 364, p.1
   
   
      (2)  JO L 95, p. 29, Ediție specială, 15/vol. 2, p. 273.